További tudnivalók az internetkapcsolat használatáról

A HP szoftver internetkapcsolatot használ a következő célokra:
•	a szoftver és a funkciók frissítéséhez,
•	problémák megelőzésére,
•	támogatás nyújtásához.

A HP szoftver lehetővé teszi, hogy értesítést kapjon, mielőtt az internetkapcsolat létrejönne. Ezenkívül azt is eldöntheti, hogy szeretne-e telepíteni bizonyos összetevőket. 

A HP elkötelezett személyes adatainak és számítógépe épségének védelme iránt, különösen internetkapcsolatának használata során. A HP által a számítógépéről lekért adatok arra alkalmasak, hogy segítségükkel a HP ellenőrizze, szükséges-e frissíteni készülékét, illetve hogy a megadott adatok ellenőrzésével többet tudhassunk meg arról, hogyan használja a HP termékeit. Nevét, címét vagy e-mail címét nem kérjük le jóváhagyása nélkül.

A HP bizonyos adatokat anonim és/vagy összegyűjtött módon használ fel, hogy javítsa termékei és szolgáltatásai minőségét. Előfordulhat, hogy ezeket az adatokat tengeren túli HP cégek számára továbbítjuk.

A küldő számítógép IP-címe csak a biztonságos kapcsolat létrehozásához szükséges.

Az interneten keresztül kapcsolódó HP szoftverek

Minden telepített szoftverre vonatkozik a HP Adatvédelmi nyilatkozat, amely a www.hp.com/go/privacy webhelyen olvasható. Minden összegyűjtött adat őrzésére az ebben a nyilatkozatban megfogalmazott elvek érvényesek. A HP tiszteletben tartja ügyfelei személyes adatait. Ez a nyilatkozat a HP Adatvédelmi nyilatkozatával és a nemzetközi joggal összhangban készült.

Ne feledje, hogy az alábbi szoftverek közül nem mindegyik található meg az összes termékhez mellékelve. 

HP termékregisztráció
Alapértelmezés szerint a HP termékregisztráció a szoftvertelepítés utolsó lépéseként automatikusan elindul. Az automatikus termékregisztráció lehetővé tétele érdekében a szoftver a következő információkat gyűjti össze az adott készülékről és számítógéprendszerről:
•	a készülék típusszáma/neve/sorozata,
•	sorozatszám,
•	a számítógép operációs rendszere,
•	az operációs rendszer nyelve és az országra/térségre vonatkozó beállítások
•	a készülék szervizkódja.

A szoftver csatlakozik az adott HP termék online regisztrációs webhelyéhez, majd elküldi ezeket az adatokat az egyszerűbb termékregisztráció érdekében. 

Ha meg szeretné akadályozni a HP termékregisztrációt és a csatlakozást az internethez, távolítsa el „A készülék regisztrálása a HP vállalatnál” elem kijelölését a szoftver telepítésének végén.

HP frissítés
Az elavult szoftverek megakadályozhatják a készülék telepítését, vagy ronthatják annak teljesítményét. A HP frissítés rendszeresen ellenőrzi a szoftverfrissítéseket, és jelzi az új szoftververziók megjelenését. Ezenkívül lehetőséget nyújt az azonnali letöltésre és az automatikus telepítésre. A HP frissítés segítségével kényelmesen naprakészen tarthatja HP szoftvereit számítógépén és HP nyomtatóján egyaránt.

Gyakran ismételt kérdések a HP frissítéssel kapcsolatban

Miért fontosak a frissítések?
Az elavult szoftverek megakadályozhatják a készülék telepítését és ronthatják annak teljesítményét. A HP szoftverek naprakészen tartásával megakadályozhatja a problémák felmerülését, vagy problémák bekövetkezte esetén egyszerűbben találhat olyan megoldásokat, mint a célirányos súgók és támogatási dokumentáció. 

Milyen adatokat továbbít a rendszer a frissítések automatikus keresése érdekében?
A HP frissítés a következő adatokat gyűjti össze és továbbítja:	
•	az operációs rendszer neve,	
•	beállított ország/térség,	
•	nyelvi beállítás,	
•	csatlakoztatott HP nyomtatók listája,	
•	csatlakoztatott HP USB-eszközök listája,	
•	csatlakoztatott HP képkezelési eszközök listája,	
•	a HP szoftverletöltési kísérletek és sikeres telepítések száma.

A HP frissítés program továbbfejlesztése érdekében a HP frissítés összegyűjti a HP szoftverek letöltése és telepítése során keletkezett naplófájlokat is. Ezek az adatok segítenek a jövőbeni frissítések sikeresebbé tételében. A felhasználóknak lehetősége van a naplófájlokban található adatok megtekintésére és az elküldés jóváhagyására. Ezek az adatok névtelenül kerülnek begyűjtésre. A HP frissítés nem használ semmilyen, ügyfélre utaló egyedi azonosítót.

A frissítések letöltése és telepítése automatikusan történik?
Miután engedélyt adott a frissítések keresésére, bizonyos kisebb fontos frissítések további értesítés nélkül is letöltésre és telepítésre kerülhetnek, de csak azok, amelyek a jelenleg telepített szoftverek megfelelő működését biztosítják. Az esetek többségében értesítést kap a frissítések elérhetővé válásakor, és lehetősége van kiválasztani, hogy melyik szoftvert szeretné letölteni és telepíteni.

Milyen gyakran ellenőrzi a szoftver, hogy vannak-e frissítések?
A HP frissítés alapértelmezés szerint hetente ellenőrzi, hogy vannak-e frissítések. Ezt a gyakoriságot azonban átállíthatja a Start menü HP frissítés pontjában.

Mennyibe kerülnek a frissítések?
A HP ingyenesen teszi elérhetővé a HP szoftverfrissítéseket, de a számítógépet csatlakoztatni kell az internetre, hogy a HP frissítés meg tudja keresni és le tudja tölteni a HP szoftverfrissítéseket. Az internetkapcsolat költségét internetszolgáltatója határozza meg. A HP szoftverfrissítések letöltése csupán annyi költséget jelent, mint az egyébként is végzett internetes tevékenységek, pl. az e-mailek olvasása vagy az internetböngészés.

Hogyan védi a HP személyes adataimat?
A HP frissítés nem használja fel nevét, címét vagy e-mail címét. A számítógép IP-címe csak a biztonságos kapcsolat létrehozásához szükséges. A HP frissítés nem hoz létre olyan egyedi azonosítót, amellyel Ön vagy számítógépe azonosítható lenne.

HP Ügyfélrészvételi program / HP Termékfejlesztési tanulmány
Azzal, hogy beleegyezik a HP Ügyfélrészvételi program/HP Termékfejlesztési tanulmány szoftver telepítésébe, lehetősége nyílik arra, hogy a jövőben részt vehessen a HP Ügyfélrészvételi programban/HP Termékfejlesztési tanulmányban. A programhoz való csatlakozás önkéntes. További információkat akkor kap, amikor a program felkéri a részvételre.

Ha beleegyezik a részvételbe, a szoftver alkalmanként csatlakozhat a HP szervereihez, amikor élő internetkapcsolattal rendelkezik, hogy a következő adatokat elküldje (az Ön engedélyével):  
•	adatok a számítógépes rendszerről, pl. operációs rendszer, memória mennyisége, ország/térség, nyelv és IP-cím,
•	adatok HP termékeiről, például típusszám és sorozatszám,
•	adatok arról, hogy hogyan használja HP termékeit, például a nyomtatott oldalak száma, a nyomtatási mód, a tinta vagy a festék márkája és a nyomtatott fájlok típusa,
•	termékfüggő további technikai adatok.

Az adatok rögzítése anonim és összegyűjtött módon történik. Az adatok küldésének elhanyagolható hatása van a feldolgozás vagy a kapcsolat sebességére. A HP ezeket az adatokat jobb termékek kifejlesztésére használhatja fel.

HP kellékek vásárlása
Amikor kiválasztja az „online vásárlás” lehetőséget a szoftverből, a rendszer a következő információkat gyűjti össze és küldi el a HP számára:
•	hely, 
•	nyelv,
•	nyomtató típusszáma.

HP ePrintCenter
Egy ikon (parancsikon) kerülhet számítógépe asztalára, amely a HP ePrintCenter webhelyre mutat (nem minden HP nyomtatónál elérhető vagy telepíthető). Ha olyan internethez kapcsolódó nyomtatója van, amely támogatja a HP ePrint internetes szolgáltatást, akkor a HP ePrintCenter segítségével bármely webböngészőből, otthon vagy út közben is megtekintheti nyomtatója állapotát, telepíthet és eltávolíthat nyomtatóalkalmazásokat, és kezelheti az ePrint beállításokat és a korábbi nyomtatási feladatok listáját.
 
Ha online csatlakozik a HP ePrintCenter alkalmazáshoz, számítógépe a következő adatokat küldi a használhatóság javítása érdekében, valamint a beállítások előzetes elvégzéséhez:
•	hely (a számítógép jelenlegi beállítása),
•	nyelv (a számítógép jelenlegi beállítása),
•	nyomtató típusszáma. 

Személyes azonosításra alkalmas adatokat sosem gyűjt vagy küld el a szoftver.
A HP ePrintCenter ikont (parancsikont) eltávolíthatja az asztalról, ha a Lomtárba húzza, vagy ha az egér jobb oldali gombjával az ikonra kattint, és a „Törlés” lehetőséget választja. 

Bing eszköztár HP számítógépekhez
Lehet, hogy a telepítő az ajánlott szoftverek részeként telepíti a számítógépre a Bing eszköztár HP számítógépekhez terméket (nem feltétlenül érhető el minden nyelven és minden országban/térségben).A Bing eszköztár HP számítógépekhez közvetlen hivatkozásokat biztosít a HP erőforrásaihoz, különleges ajánlataihoz és internetes szolgáltatásaihoz.A telepítés után a Bing eszköztár HP számítógépekhez a funkciók biztosítása és a frissítések keresése érdekében csatlakozhat az internethez.

A szoftver telepítése során megakadályozhatja a Bing eszköztár HP számítógépekhez telepítését. Ehhez kattintson a választott szoftverek testreszabását lehetővé tévő hivatkozásra, és törölje a jelet a „HP Bing eszköztár” jelölőnégyzetből a telepítésre kerülő szoftverek listájában.

A szoftver betöltésével Ön elfogadja a Microsoft szolgáltatási szerződését (http://explore.live.com/microsoft-service-agreement?ref=none&mkt=en-us) és adatvédelmi nyilatkozatát (http://privacy.microsoft.com/en-us/default.mspx).  A jövőben frissítéseket fog kapni a Bing eszköztárhoz és más Microsoft termékekhez a Microsoft Update szolgáltatáson keresztül (http://update.microsoft.com/windowsupdate/v6/vistaprivacy.aspx?ln=en-us).  Ez a szoftver automatikusan frissítéseket tölthet le és telepíthet.  

Coupons.com
A Coupons, Inc. szoftvere is telepíthető számítógépére. A szoftver segítségével gyártói kuponokat nyomtathat az internetről. A kuponok segítségével kedvezményeket kaphat bizonyos kiskereskedelmi üzletekben. A szoftver telepítésének részeként regisztrációs célból és a szoftver helyes működésének biztosítása érdekében egy azonosító töltődhet le a számítógépére. 

Az első használat során a Coupons, Inc. szoftvere csatlakozik a Coupons.com webhelyhez (http://www.coupons.com), ahol el kell olvasnia és el kell fogadnia a Coupons.com végfelhasználói licencszerződését a szoftver aktiválásához, valamint hogy gyártói kuponokat nyomtathasson az internetről. Az aktiválás után a Coupons.com kuponnyomtató szoftver rendszeresen csatlakozhat az internethez a frissítések kereséséhez és letöltéséhez. 
 
A Coupons.com szoftverrel kapcsolatos további információkat, ideértve a Coupons.com végfelhasználói licencszerződését és adatvédelmi nyilatkozatát a http://www.coupons.com webhelyen találja.

Ha a Coupons.com szoftverét nem szeretné telepíteni számítógépére, akkor válassza azt a telepítési módot, amelynek segítségével testre szabhatja a szoftverek telepítését, és távolítsa el a Coupons.com elemet a telepítendő szoftverek listájáról. 

Jelentés a telepítésről

A rendszer telepítési jelentést küldhet a HP-nak, ha ez a beállítás ki van választva a telepítőben.A telepítési jelentés elküldésével a HP tökéletesíteni tudja a jövőbeli nyomtatótelepítéseket.A jelentés névtelen adatokat fog tartalmazni az aktuális telepítéssel kapcsolatban, és a rendszer az Ön internetkapcsolata segítségével küldi el a HP részére.A telepítési jelentésben szereplő adatok a következőket tartalmazzák:
– Rendszerinformációk (pl.:operációs rendszer, verziószám)
– Termékinformációk (pl.:terméktípus, termékbeállítások vagy -konfigurációk)
– Választott telepítési beállítások (pl.:választott kapcsolat, választott szoftverek)
– A telepítés ideje
– A telepítés során kapott hibaüzenetek